GiliGold/VAD_KnessetCorpus huggingface dataset:
שרון ניר:
מראש יש להם את זכות הבחירה, אם אני זוכרת נכון
עדינה אבני:
נכון
יולי יואל אדלשטיין:
 בבקשה, יש עוד מישהו מטעם הגופים? מהממשלה? חברי הכנסת? בבקשה, חברת הכנסת שרון ניר
שרון ניר:
קודם כל, אני אגיד שזה תהליך מבורך
שרון ניר:
 בסופו של דבר, חיילי צה"ל צריכים לשרת בצה"ל, קודם כל
שרון ניר:
 כל יתר היחידות הן יחידות מחוץ לסד"כ, ואנחנו צריכים למזער את הקיום של חיילים וחיילות מחוץ לסד"כ, כי חיילים צריכים להתגייס לצה"ל
שרון ניר:
 גם לאור ההתפתחויות, האתגרים והאיומים – אנחנו מבינים שצה"ל צריך את כוח האדם האיכותי הזה
שרון ניר:
      לכן גם האסדרה, שמדברת על כך שהמשרד לביטחון הלאומי והשב"ס כבר יצאו לתהליך שאומר שאת תקני החובה האלה יחליפו משרתי קבע בשב"ס, או עובדים בשב"ס – היא תהליך מבורך
שרון ניר:
 לכן, כמובן, אדוני, אני מצטרפת להוראת השעה, רק כדי לייצר איזה שהוא עיקרון רצף; יכולת של השב"ס לעמוד במשימות שלו ולקלוט את החיילים שיש רצון מצד שני הצדדים לקלוט אותם לקבע בשב"ס
יולי יואל אדלשטיין:
 חברי כנסת נוספים רוצים להתבטא? אז היועץ המשפטי של הוועדה מבקש להפנות כמה שאלות למשרדי הממשלה
עידו בן יצחק:
 בעצם, משמעות ההוראה שלפיה ב-31 בדצמבר – אחרוני החיים יעזבו, היא שיהיו חיילים – כמובן שיש חיילים שישתחררו קודם – שעדיין לא השלימו את שירותם באותו מועד
עידו בן יצחק:
 למעשה, אם אני מדבר על גברים אז מדובר בגברים שהתגייסו החל מ-01 במאי, 2022, ולגבי נשים – מדובר על נשים שהתגייסו החל מ-01 בינואר 2023
עידו בן יצחק:
 לגבי גברים, זה אומר שיתרת השירות המרבית שלהם תהיה כמעט שנה, ולגבי נשים – כמעט ארבעה חודשים
עידו בן יצחק:
 השאלה היא: מה יעשו אותם חיילים שנשארו להם - - -
אלעזר שטרן:
רגע, סליחה, לא הבנתי, למה שנה?
עידו בן יצחק:
כי אם הוא התגייס ב-01 במאי 2022 – לכאורה הוא צריך לשרת עד 01 בינואר 2025 - - -
יולי יואל אדלשטיין:
ובדצמבר 2024 – פג תוקף ההוראה
אלעזר שטרן:
אבל אם התגייסו באפריל השנה?
עידו בן יצחק:
אם הוא התגייס באפריל השנה, זאת אומרת שבינואר 2025 – הוא יהיה בערך אחרי שנה ושמונה חודשים
עידו בן יצחק:
 כשתפקע ההוראה הזו – תהיה לו עדיין שנה לשרת
אלעזר שטרן:
אוקיי
יולי יואל אדלשטיין:
בבקשה, יש למישהו תשובה?
רנית ג'ורס:
כן
רנית ג'ורס:
 אני אגיד שהיו לנו הבנות עם צה"ל כבר בפעם הקודמת לגבי מה אנחנו עושים עם החיילים האלה
רנית ג'ורס:
 חיילים שיש להם יתרת שירות של עד שמונה חודשים – צה"ל יאשר להם קיצור שירות בתמורה לכך שהם יתחייבו לשירות בקבע
רנית ג'ורס:
 זאת אומרת שאם לסוהר יש יתרת שירות של שמונה חודשים אחרי ה-31 בדצמבר 2024 – אנחנו נכניס אותו לקבע
רנית ג'ורס:
 הוא יקבל פטור משירות חובה ב-31 בדצמבר
רנית ג'ורס:
 את שירות החובה שהוא חייב – הוא ישלים בשירות קבע, ויתחייב לאותה תקופה בשירות קבע נוסף
רנית ג'ורס:
 זאת אומרת, אם קיצרתי לו שמונה חודשים והכנסתי אותו לקבע – הוא ישרת, בסך הכל, 16 חודשים בקבע
יולי יואל אדלשטיין:
זו הודעה מאוד משמחת
יולי יואל אדלשטיין:
 זה גם מה שהוועדה דרשה לשמוע בפעם הקודמת, ושמחנו לשמוע את התשובה הזו, אבל זה עדיין לא פותר את הבעיה של אותם כמה חודשים שנופלים בין הכיסאות
רנית ג'ורס:
- - - שירותם ויחזרו לצה"ל
אילון בן דוד:
לפי המתמטיקה של החיילים שמוצבים כרגע – יש כ-100 חיילים שיתרת שירותם לא תסתיים עד ל-31 בדצמבר, 2024
אילון בן דוד:
 96 מתוכם, אם הם יחליטו לחתום קבע – אפשר לשחרר אותם מעד שמונה חודשים, ושירותם יסתיים
אילון בן דוד:
 יש ארבעה חיילים חריגים – הבנות של שב"ס מול צה"ל, שמנסים לעשות איזה שהוא פתרון פרטני, בגלל שזה מספר מאוד קטן
אילון בן דוד:
 במידה ולא נצליח – ארבעת החיילים האלה יוכלו לחזור חזרה לצבא, בשלב זה או בשלב מאוחר יותר
יולי יואל אדלשטיין:
אם אני לא טועה, בפעם הקודמת היה מדובר באיזה שהוא סוג של ועדת חריגים, או משהו כזה, נכון? נכון
יולי יואל אדלשטיין:
 תגידו לפרוטוקול שזה נכון
עדינה אבני:
זה מה שאמרנו גם בפעם הקודמת: קודם כל, ביתרת שירות של עד שמונה חודשים, ובהנחה וירצו לחתום קבע בשב"ס – אנחנו נייצר את קיצור השירות - -
יולי יואל אדלשטיין:
מבורך מאוד
עדינה אבני:
- - ומי שלא – אנחנו נקיים ועדה פרטנית, אצלנו באכ"א, נדון בכל מקרה לגופו, וההחלטות יהיו קיצור שירות או חזרה לצה"ל לשיבוץ מחדש
יולי יואל אדלשטיין:
 עליי, לפחות, זה מקובל
יולי יואל אדלשטיין:
 בסדר גמור, אז אנחנו נתחיל בהקראת החוק
הר מלך:
אני רק רוצה לומר, לפרוטוקול, שיש מגמה חיובית, ואנחנו רואים שבחצי השנה האחרונה כבר יש מעבר של 73 תקנים - - -
יולי יואל אדלשטיין:
כן, זה צוין פה
הר מלך:
וגם, באמת, שהגיע תקציב לטובת התקנים האלה
הר מלך:
 מישהו דאג שהתקציב הזה יגיע
הר מלך:
 כולם אמרו שזה חשוב, אבל השר לביטחון לאומי דאג שהתקציב לזה יגיע
יולי יואל אדלשטיין:
רק מאחלים שהם יגויסו ויאוישו; רצוי מקרב אותם חיילים שכבר משרתים, אבל גם עם השלמות מכלל האוכלוסייה
הר מלך:
 המגמה טובה וחיובית
יולי יואל אדלשטיין:
 אני מבין שיש הסתייגויות של קבוצת יש עתיד
יולי יואל אדלשטיין:
 אתם מעוניינים לנמק את ההסתייגויות בוועדה או במליאה?
אלעזר שטרן:
אפשר במליאה
יולי יואל אדלשטיין:
 אז אם כן – אנחנו נעבור להצבעה
יולי יואל אדלשטיין:
      אני לא חשבתי שאתם מצביעים נגד העניין, אבל בסדר
יולי יואל אדלשטיין:
 אז אנחנו עם הצעת חוק שירות ביטחון
עידו בן יצחק:
קודם על ההסתייגויות
יולי יואל אדלשטיין:
 מי בעד ההסתייגויות של קבוצת יש עתיד? מי נגד ההסתייגויות?         בעד – 2      נגד – 2      ההסתייגויות לא התקבלו
יולי יואל אדלשטיין:
נפל
יולי יואל אדלשטיין:
 זאת אומרת שזה יעלה למליאה, ושם תוכלו לנמק וגם להצביע על כלל ההסתייגויות
יולי יואל אדלשטיין:
 אם כן, אנחנו נצביע על החוק לקראת קריאה שנייה ושלישית בנוסח המקורי – הצעת חוק שירות הביטחון (הוראת השעה) (הצבת יוצאי צבא בשירות בתי הסוהר) (תיקון מס' 11) תשפ"ג–2023
יולי יואל אדלשטיין:
 מי בעד? מי נגד? מי נמנע?         הצבעה      אושר
יולי יואל אדלשטיין:
אנחנו העברנו את החוק לקריאה שנייה ושלישית
יולי יואל אדלשטיין:
 לכן יש לנו עוד סעיף נוסף על סדר היום: בקשת הממשלה לאישור סעיף ה' בהחלטה מספר 744 של הממשלה מיום 9
יולי יואל אדלשטיין:
7
יולי יואל אדלשטיין:
23 - קביעת מספר יוצאי צבא שישרתו בשב"ס
עידו בן יצחק:
בעצם, ההצעה היא: "מספר יוצאי הצבא שימשיכו את שירותם ביחידות ביטחוניות בשירות בתי הסוהר בתקופה שמיום פקיעת הוראת השעה ב-15 באוגוסט 2023 ועד ליום 31 בדצמבר 2024 לא יעלה על 760 חיילים"
יולי יואל אדלשטיין:
על 760 חיילים
יולי יואל אדלשטיין:
 מי בעד? מי נגד? נמנעים?          הצבעה     אושר
יולי יואל אדלשטיין:
אם כן, גם מספר החיילים שמצורף להצעת החוק אושר בידי ועדת חוץ וביטחון
יולי יואל אדלשטיין:
      אני מודה מאוד לכל המשתתפים
יולי יואל אדלשטיין:
בוקר טוב לכולם
יולי יואל אדלשטיין:
 אני מתכבד לפתוח את ישיבת ועדת החוץ והביטחון
יולי יואל אדלשטיין:
 הנושא שלנו, כפי שהוגדר, הוא: מודל צבא העם בראייה צופה פני עתיד
יולי יואל אדלשטיין:
     אני החלטתי לקיים סדרה של ישיבות
יולי יואל אדלשטיין:
 התייעצנו גם עם כמה מחברי הוועדה
יולי יואל אדלשטיין:
 למען האמת, אני לא רואה שולחן אחר כרגע במדינה שבו הנושא הזה נידון באמת לא אגב איזושהי חקיקה ספציפית, הצעת חוק ספציפית, אלא כמשהו עקרוני
יולי יואל אדלשטיין:
 אני מקווה מאוד שזאת תהיה סדרה של ישיבות
יולי יואל אדלשטיין:
      אני גם מראש מודה לכל המוזמנים על ההיענות
יולי יואל אדלשטיין:
 אני רק מראש אומר שכנראה לא כולם יספיקו להציג את דבריהם היום, פשוט כי אנחנו נסיים את הישיבה בערך ב-12:50
יולי יואל אדלשטיין:
 בשעה 13:00 הוועדה מתכנסת כבר לישיבה אחרת
יולי יואל אדלשטיין:
 ולכן, אם מישהו לא ידבר היום, איתכם הסליחה
יולי יואל אדלשטיין:
 אבל ודאי בישיבה הבאה תינתן הזדמנות
יולי יואל אדלשטיין:
 וכשאני אומר בישיבה הבאה, אין הכוונה לדחות את הישיבה הבאה ליותר מדי זמן
יולי יואל אדלשטיין:
 אני רוצה שנגיע לתוצאות
יולי יואל אדלשטיין:
 אם נגיע לתוצאות במובן של איזושהי הצעה שפחות או יותר מקובלת על רוב חברי הוועדה, זה תלוי בעצם בנו
יולי יואל אדלשטיין:
 אם כל אחד יבוא לכאן עם נאומים מוכנים מראש משל היה בריאיון טלוויזיוני או בקמפיין בחירות, אז פשוט חבל על הזמן וחבל על הישיבות
יולי יואל אדלשטיין:
 יש לוועדה הזאת הרבה דברים לעשות
יולי יואל אדלשטיין:
 אם אנחנו נפעל לפי פרמטרים האחרים, לשם שינוי, של אינטרסים ביטחוניים אמיתיים של מדינת ישראל, של הבנת הפער בין הרצוי למצוי, של ההתאמה של עמדות, כמו שאמרתי, אידאולוגיות, ואני מכבד העמדות אידאולוגיות קיצוניות לפעמים, והצורך בצמצום פערים – אם אנחנו ניקח את כל הדברים האלה בחשבון, אז יש סיכוי מסוים שאנחנו גם נבין את הצרכים השונים, ואז גם נבין אולי דברים שהם לא בבסיס הדיון הזה
יולי יואל אדלשטיין:
 אבל באמת יש לדיון הזה הרבה השלכות רוחב על עתיד כלכלת ישראל, על השתתפות בשוק העבודה, על תרומה של כל ציבור וכן הלאה וכן הלאה וכן הלאה
יולי יואל אדלשטיין:
 אני מניח שלרוב המשתתפים הדברים מוכרים וידועים
יולי יואל אדלשטיין:
     לכן קודם כול, ביקשנו מהצוות של הוועדה, הצוות המשפטי, להכין כמה דברים כבסיס לדיון הזה, ואני אבקש מעורכת הדין מירי פרנקל-שור, היועצת המשפטית של הוועדה, ככה לשים אותנו קצת על המכנה המשותף
יולי יואל אדלשטיין:
 נשמע כמה מן המוזמנים שיש להם כל מיני תוכניות ומחשבות והצעות בתחום הזה, ודאי חברי הכנסת יוכלו גם להציג דברים, גם להתערב
יולי יואל אדלשטיין:
 אני מבין שחלקם גם בהווה ובעבר הציעו כל מיני הצעות בתחום
יולי יואל אדלשטיין:
 אז גם ודאי בשמחה נשמע את חברי הכנסת
יולי יואל אדלשטיין:
 אז בבקשה, היועצת המשפטית של הוועדה
יולי יואל אדלשטיין:
 אני מבקש שתתחילי
יולי יואל אדלשטיין:
 גם אלייך אני פונה, למרות שזה פחות מקובל, כמו גם לכל המוזמנים, עד כמה שאפשר לצמצם את ההצגה, כדי שנשמע כמה שיותר עמדות ודעות והצעות
אלעזר שטרן:
יש לי שאלה לסדר קצרה
אלעזר שטרן:
נוכח רוחב היריעה של הנושאים, האם לא נכון את חלק מהדברים כהכנה לפורום הזה להכין בוועדת המשנה לכוח אדם?
יולי יואל אדלשטיין:
איפה?
אלעזר שטרן:
בוועדת משנה לכוח אדם
יולי יואל אדלשטיין:
גם זו אפשרות
יולי יואל אדלשטיין:
 אבל אני שחושב מאוד שעכשיו אנחנו - - -
יולי יואל אדלשטיין:
אמרתי
יולי יואל אדלשטיין:
 כהכנה וכירידה לאורך
טלי גוטליב:
זה בגלוי
אלעזר שטרן:
כדי להביא לכאן
טלי גוטליב:
בהמשך
טלי גוטליב:
 ברור
יולי יואל אדלשטיין:
אני לא פוסל את ההצעה של חבר הכנסת שטרן ודאי
יולי יואל אדלשטיין:
 אבל אני מציע שקודם כול את הדברים העיקריים אנחנו נשמע כאן
יולי יואל אדלשטיין:
 לוועדות משנה גם פחות מקובל להזמין נציגים חיצוניים
יולי יואל אדלשטיין:
 לכן אני מציע שאנחנו נתחיל את הדיונים כאן ונשמע את כולם
יולי יואל אדלשטיין:
 ואז יכול להיות, חבר הכנסת שטרן, אתה צודק, שלא כל הוועדה תשב על הכנת, נגיד, סיכומים וכן הלאה
יולי יואל אדלשטיין:
 אז הצעה שלך יכולה להיות מאוד במקום
יולי יואל אדלשטיין:
      בבקשה, גברתי
מירי פרנקל-שור:
 אנחנו אתמול בערב הפצנו סקירה לחברי הכנסת שמתייחסת גם להגדרות של מודל צבא העם ושירות דיפרנציאלי וגם לגבי נושאים מסוימים שיש לכך השפעה
מירי פרנקל-שור:
       אני מבקשת לפתוח דווקא בשתי הגדרות שהן רלוונטיות לדיון, כאשר ההגדרה הראשונה היא הגדרת מודל צבא העם, וההגדרה השנייה היא השירות הדיפרנציאלי
מירי פרנקל-שור:
 מדוע? מכיוון שלעמדתנו חשוב מאוד, קודם כול, להתכנס סביב הגדרה מסוימת, ואז לראות כיצד ההגדרה הזו משפיעה על נושאים מסוימים
מירי פרנקל-שור:
     אז יש מספר הגדרות
מירי פרנקל-שור:
 אין הגדרה אחת ויחידה שמקובלת על כולם
מירי פרנקל-שור:
 אבל אנחנו התמקדנו בהגדרה שמופיעה בשתי ועדות ציבוריות שבחנו את קיצור תקופת השירות החובה בצה"ל
מירי פרנקל-שור:
 הכוונה היא לדוח ועדת שפר ודוח ועדת בן בסט, שהגדירו את מודל צבא העם כך: מספר פרמטרים – גיוס חובה לשירות צבאי לפי חוק לתקופה מוגדרת, כאשר הכוח הלוחם העיקרי הוא לא שכיר אלא ממלא את חובתו בהתנדבות, ממלא חובה לאומית כלשהי; אחידות במתן שוויון הזדמנויות בין המתגייסים במיצוי לפוטנציאל האישי ובגמול; וקיום אתוס לאומי למודל צבא העם
מירי פרנקל-שור:
 חייב שיהיה קיום אתוס לאומי שמדגיש את התרומה ביטחונית של הפרט לקולקטיב
מירי פרנקל-שור:
      לצד השיח שקיים כבר הרבה זמן לגבי מודל צבא העם, התפתח בשנים האחרונות גם שיח לגבי מעבר של צה"ל לשירות דיפרנציאלי, למרות שאני כבר חייבת לציין שגם אורכי השירות כיום הם לא אחידים לכולם
מירי פרנקל-שור:
 אבל שירות דיפרנציאלי עומד בפני עצמו, ויש לו שני מרכיבים עיקריים
אלעזר שטרן:
אבל ועדת בן בסט ממש המליצה על שירות דיפרנציאלי
מירי פרנקל-שור:
בסדר
מירי פרנקל-שור:
 זו המלצת ועדת בן בסט
מירי פרנקל-שור:
 אבל זו שאלה לדיון
אלעזר שטרן:
 רק אמרתי
אלעזר שטרן:
 אני לא אתווכח
אלעזר שטרן:
 מכיוון שהזכרת את זה, אז אמרתי
מירי פרנקל-שור:
זו אחת השאלות שצריך לדון בהן
מירי פרנקל-שור:
 מה ההשפעות של השירות הדיפרנציאלי ומה זה בעצם שירות דיפרנציאלי? שירות דיפרנציאלי זה שירות חובה שבו אורך תקופת השירות נגזר מצורכי הצבא ומאופיים של התפקידים השונים
מירי פרנקל-שור:
 אבל זה יהיה לצד גמול כספי של אלה שמשרתים תקופה ארוכה יותר
מירי פרנקל-שור:
 זאת אומרת, אורך תקופת השירות הבסיסי יעמוד על זמן מסוים
מירי פרנקל-שור:
 אבל במערכים מסוימים ניתן יהיה לקבוע אורכי שירות ארוכים יותר, אבל זה לצד גמול כספי
מירי פרנקל-שור:
     עכשיו השאלה, לדעתי, כאשר אנחנו מדברים על שתי הגדרות, על מודל צבא העם ועל השירות הדיפרנציאלי, מתעוררת השאלה של הדיפרנציאליות בשירות
מירי פרנקל-שור:
 מה זאת אומרת? על מנת לשמר את מודל צבא העם, צריך לבחון שהדיפרנציאליות בשירות היא לא כל כך עמוקה שבסופו של דבר היא פוגעת במודל צבא העם
מירי פרנקל-שור:
 גם למודל צבא העם וגם לשירות הדיפרנציאלי יש השפעות על סוגיות רבות מאוד
מירי פרנקל-שור:
 בסקירה שהפצנו לחברי הכנסת, אנחנו בחרנו להתמקד בחמש סוגיות שהן: אורך תקופת שירות החובה בצה"ל גם של גברים, גם של נשים והדיפרנציאליות בשירות החובה; כן אנחנו מבקשים להתייחס לפוטנציאל הגיוס לשירות חובה – ואני אדבר גם כאן על ההגדרה מהו פוטנציאל שירות החובה, כיוון שיש לכך קשר הדוק למודל צבא העם לגבי מספר המתגייסים בפועל ומהם הטבות למשרתים; מודל צבא העם גם מתייחס לא רק לשירות החובה, אלא יש לו השפעה על שירות המילואים; שילוב בוגרי מוסדות חינוך חרדיים; ושירות לאומי-אזרחי
מירי פרנקל-שור:
     עכשיו, מה שחשוב לומר לגבי הסוגיות האלה הוא שהסוגיות האלה, אף אחת לא עומדת בפני עצמה
מירי פרנקל-שור:
 הן שזורות זו בזו, ולכל סוגיה יש השפעה על סוגיה אחרת
מירי פרנקל-שור:
 למשל, שירות החובה יש לו השפעה ישירה על שירות המילואים
מירי פרנקל-שור:
 גיוס בוגרי מוסדות חינוך חרדיים יש לו השפעה על פוטנציאל הגיוס, וכמובן, כפועל יוצא, על מודל צבא העם
מירי פרנקל-שור:
      אני אסקור, אדוני היושב-ראש, ממש בקצרה שאלות שאנחנו חושבים שצריך לדון בהן לגבי כל אחד מהנושאים, מכיוון שכמו שאמרת זה הדיון הראשון בנושא הזה
מירי פרנקל-שור:
 וככל שאנחנו נקבל יותר הבנה ומידע על כל הסוגיות הללו, אנחנו נוכל להתקדם בדיונים ולראות, אם יהיה צורך בכך וכך יוחלט, איך אפשר יהיה לשלב בין מודל צבא העם, כלומר, איך אפשר להתקדם קצת למודל דיפרנציאלי בשירות, אבל עדיין לשמור על מודל לצבא העם
מירי פרנקל-שור:
 אז קודם כול, לגבי הדבר הראשון שצריך לדון באורך שירות החובה – האמירה הראשונה שלנו, ברור שאורך תקופת השירות הצבאי חייב לתת מענה לצרכים הביטחוניים של צה"ל
מירי פרנקל-שור:
 אני חושבת שעל זה אין חולק, שלא ניתן לפגוע בכשירות המבצעית
מירי פרנקל-שור:
 אבל לצד זאת, צריך לזכור, כמו שאני אומרת, שסוגיה הזו לא עומדת בפני עצמה
מירי פרנקל-שור:
 ככל שמתרחבים הסדרים שמתייחסים לשירות החובה בצה"ל, יהיה בכך כדי להשפיע על אורך שירות החובה המינימלי
מירי פרנקל-שור:
      כאשר אנחנו מדברים על שירות דיפרנציאלי, אנחנו צריכים גם לראות – נכון שהשירות הדיפרנציאלי יביא לקיצור שירות החובה, אבל השאלה היא אם בסופו של דבר הוא לא עלול לפגוע בגיוס למערכים שבהם יהיה השירות החובה ארוך יותר
טלי גוטליב:
ארוך יותר
טלי גוטליב:
 כן
מירי פרנקל-שור:
זו שאלה שצריך להבין
מירי פרנקל-שור:
 זו שאלה של מחקרי עומק שצריך לערוך, וזו שאלה שחייב להתקבל עליה איזשהו מענה לפני שבכלל יוצאים לדרך, מכיוון שזה גם ישפיע מה יהיה אורך השירות הבסיסי
מירי פרנקל-שור:
 כמובן שצריך לבחון מה הם המערכים שבהם השירות הצבאי יהיה ארוך יותר
מירי פרנקל-שור:
 אז בעצם צריך לבחון את השוויון הפנימי שיתקיים בין המערכים
מירי פרנקל-שור:
 זאת אומרת, יהיו אורכי שירות ארוכים, ואז צריך לראות שבאמת כל אחד מקבל את התגמול הראוי לו בשוויון מלא למערכים השונים
טלי גוטליב:
כמובן לא לפגוע במוטיבציה להתגייס ליחידות החשובות
טלי גוטליב:
 אותה בעיה
מירי פרנקל-שור:
זו השאלה הראשונה
מירי פרנקל-שור:
 זו ממש השאלה הראשונה
מירי פרנקל-שור:
 נכון
אלעזר שטרן:
מירי, אבל רק טרמינולוגית, את מדברת על קיצור
אלעזר שטרן:
 אני מציע לדבר על ההפך
אלעזר שטרן:
 להסתכל, פעם שיהיה שירות חובה, לא משנה כמה, הארכה לאלה שצריך אותם
יולי יואל אדלשטיין:
זה מה שהיא אמרה
יולי יואל אדלשטיין:
 כך אני הבנתי, כן
מירי פרנקל-שור:
זה מה שאמרתי
אלעזר שטרן:
לא
אלעזר שטרן:
 סליחה
אלעזר שטרן:
 במשפט האחרון, כן
מירי פרנקל-שור:
אני מדברת על שירות מינימלי והארכה, ולא על הארכה וקיצור
אלעזר שטרן:
בדיוק
אלעזר שטרן:
 בדיוק
מירי פרנקל-שור:
תודה, אלעזר
מירי פרנקל-שור:
 אני ממש רוצה לדייק את זה
מירי פרנקל-שור:
 אני מדברת על שירות מינימלי הקצר ביותר עם אפשרות להארכה, ולא על שירות בסיסי וקיצור
אלעזר שטרן:
מקסימלי וקיצור
מירי פרנקל-שור:
ויש לזה הבדל
יולי יואל אדלשטיין:
יש משמעות
מירי פרנקל-שור:
יש משמעות עמוקה מאוד
טלי גוטליב:
זה בעיקר טרמינולוגיה
טלי גוטליב:
 בתכלס, צריך לדאוג שזה לא יחליש מוטיבציית גיוס
מירי פרנקל-שור:
לא, לא
מירי פרנקל-שור:
 טלי, זה לא טרמינולוגיה, אלא זו אמירה ערכית עמוקה מאוד
מירי פרנקל-שור:
אפשר לפתח אותה
מירי פרנקל-שור:
 אני לא רוצה, לא עכשיו
טלי גוטליב:
לא
טלי גוטליב:
 אני לא מתווכחת, רק אומרת
טלי גוטליב:
 מבחינתי, מה שחשוב זה לא להחליש מוטיבציה
טלי גוטליב:
אם אדם צריך להתגייס ליחידה מובחרת, ואני כצבא משקיעה בו מאוד, ואני צריכה אותו לתקופה ממושכת, אז שיהיה ברור שאני לא רוצה שבמקום של התפקיד החשוב הזה של האנשים הטובים האלה שמתגייסים אליו, שלא תהיה החלשת מוטיבציה, כי התקופה מלכתחילה אמורה להיות ארוכה יותר
יולי יואל אדלשטיין:
 חברים, אי-אפשר למנוע הערות, אבל הערות, כי אני רוצה - -
טלי גוטליב:
זה הקרביים של הקרביים
יולי יואל אדלשטיין:
- - שהיועצת המשפטית תסיים את דבריה, תציג לנו את הדברים, בבקשה
יולי יואל אדלשטיין:
 ואז נפתח
מירי פרנקל-שור:
בכל מקרה, כאשר מדובר על הסדר של שירות דיפרנציאלי, כיועצת משפטית לוועדה, אני רוצה לומר את האמירה הבאה
מירי פרנקל-שור:
 זו אמירה ערכית של הכנסת שצריכה לבוא בחקיקה ראשית
מירי פרנקל-שור:
 כל ההסדר לגבי אורך שירות מינימלי, באיזה מערכים, מה אורך תקופת השירות בכל המערכים, ויש מקום להניח שההסדר הזה יהיה שונה מההסדר הקיים היום בחוק שירות ביטחון, ועל כן כל הסדר שכזה צריך להיקבע בחקיקה ראשית של הכנסת
מירי פרנקל-שור:
      אני מבקשת לעבור לנושא אחר, לפוטנציאל הגיוס ושיעור המתגייסים לצה"ל
מירי פרנקל-שור:
 אני רוצה לדבר על שתי הגדרות הללו
מירי פרנקל-שור:
 מה זה בעצם פוטנציאל הגיוס? פוטנציאל הגיוס, לעמדתי, צריך לקחת את שנתון המתגייסים, את כל חייבי השירות לפי חוק שירות ביטחון, וזה מהווה את מעגל המתגייסים
מירי פרנקל-שור:
 מספר המתגייסים בפועל אמור להיות מתוך פוטנציאל הגיוס
מירי פרנקל-שור:
 זאת אומרת, יש לנו את הפוטנציאל האמיתי, יש לנו את המתגייסים בפועל
מירי פרנקל-שור:
 וצריך לראות, כאשר אנחנו מדברים על פוטנציאל הגיוס, מי נכלל בפוטנציאל הגיוס; כי ככל שאנחנו נכרסם בפוטנציאל הגיוס, כך אנחנו פוגעים במודל צבא העם
מירי פרנקל-שור:
 זאת אומרת, אם כבר בפוטנציאל הגיוס לא ייכללו אוכלוסיות מסוימות, כבר כאן תהיה פגיעה ישירה במודל צבא העם
מאיר כהן:
היום כל מי שבן 18, כל בני הגיוס - - -
מירי פרנקל-שור:
היום בחוק שירות ביטחון יש הסדר מסוים, והוא קובע את פוטנציאל הגיוס
מירי פרנקל-שור:
 אבל זה לא רק זה, אלא כדי להרחיב – אנחנו יודעים, בוועדת החוץ והביטחון במשך השנים היו הצגות שונות ומראים לנו כל הזמן גרפים כיצד פוטנציאל הגיוס לפי השנתון הולך ועולה, כאשר היינו מצפים שמספר המתגייסים בפועל יעלה בפונקציה ישירה לשנתון הגיוס
מירי פרנקל-שור:
 אבל בעצם מה שמוצג לוועדה, מה שבעצם צפוי לא אכן זה מה שקורה
מירי פרנקל-שור:
 ויש לכך הרבה סיבות
מירי פרנקל-שור:
 לכן אני חושבת שכאשר מדברים על הרחבת מעגל המתגייסים בפועל, צריך לדבר על מיצוי הפוטנציאל האישי של מלש"בים, על באמת מתן שוויון הזדמנויות לכל המתגייסים למערכים שונים
מירי פרנקל-שור:
 צריך לדבר על שירות נשים
מירי פרנקל-שור:
 יש מקצועות שהם לא מקצועות אטרקטיביים
מירי פרנקל-שור:
 זה גם משפיע על שירות המילואים
מירי פרנקל-שור:
 איך אנחנו מגייסים, איך צה"ל יכול להתמודד עם גיוס למקצועות הללו, ועוד
מירי פרנקל-שור:
 הכול מפורט לכם בסקירה
מירי פרנקל-שור:
     ובנוסף, כאשר אני עוברת בנושא הזה לנושא השירות הדיפרנציאלי - - -
אלעזר שטרן:
רגע
אלעזר שטרן:
 מירי, סליחה
אלעזר שטרן:
 אני רק מעיר הערות לסדר, לא של עמדות ערכיות
אלעזר שטרן:
 אני חושב שצריך להתעכב גם
אלעזר שטרן:
 כשאת מדברת על פוטנציאל הגיוס, האם הוא זה שמקובל היום? זאת אומרת, דרוזים, צ'רקסים כן, ערבים לא
אלעזר שטרן:
לכן אני אומר שגם המונח "פוטנציאל הגיוס" דורש דיון
מירי פרנקל-שור:
זה בדיוק מה שאמרתי
יולי יואל אדלשטיין:
הבהרה, בוודאי
אלעזר שטרן:
כן?
יולי יואל אדלשטיין:
בוודאי
מירי פרנקל-שור:
צריך לדבר עליו
גדי איזנקוט:
הבהרה צריכה להיות לפוטנציאל השירות, ולא לפוטנציאל הגיוס, כי אנחנו לא מדברים על גיוס ערבים
מירי פרנקל-שור:
נכון
גדי איזנקוט:
לשירות נותן רוחב לשירות צבאי-לאומי-אזרחי
מירי פרנקל-שור:
חבר הכנסת איזנקוט, זו בדיוק השאלה
מירי פרנקל-שור:
 כלומר, אני ממש מנסה לרדת לשורש ההגדרה ולראות
מירי פרנקל-שור:
 יכול להיות שאחר כך יהיו לנו הגדרות הדרגתיות
מירי פרנקל-שור:
 אבל כאשר מדברים על מודל צבא העם, תמיד אנחנו צריכים לראות את שורש העניין
טלי גוטליב:
תסביר
מאיר כהן:
לא, לא
מאיר כהן:
 אני לא רוצה לגייס ערבים
יולי יואל אדלשטיין:
 חברים, חברים, אנחנו לא פתחנו את הדיון
מאיר כהן:
מכניס לתוך השיח הזה הרבה מאוד ניסיונות של הרבה אנשים לפטור אוכלוסיות שלמות ולקרוא לזה שירות אזרחי
יולי יואל אדלשטיין:
מאיר, פספסת את הפתיח שלי
יולי יואל אדלשטיין:
 אני אמרתי שיש לכולנו העמדות ערכיות
יולי יואל אדלשטיין:
 אנחנו כאן
יולי יואל אדלשטיין:
 הולכים לשמוע דעות שונות
יולי יואל אדלשטיין:
 לא על כל דבר להעיר
יולי יואל אדלשטיין:
 ההערה שאני לקחתי לתשומת ליבי, וזאת הייתה ההערה נכונה, והיועצת המשפטית מייד הסכימה איתה, שגם הגדרת המושג זה נושא לדיון, כי יש לזה משמעויות
יולי יואל אדלשטיין:
 והינה גם ההערה של גדי
מירי פרנקל-שור:
וזה בדיוק הדיון
יולי יואל אדלשטיין:
לכן על זה צריכים לדבר
יולי יואל אדלשטיין:
 בבקשה, מירי
מירי פרנקל-שור:
 לפני שאנחנו צוללים בכלל לכל מיני הסדרים מסוימים, אנחנו חייבים להסכים על ההגדרות
מירי פרנקל-שור:
 וההגדרות עצמן, כמו שאתה עכשיו נתת את הדוגמה, הן בעצם אחד הנושאים שצריך לדון כאן בוועדה
מירי פרנקל-שור:
     אני עוברת בקצרה לנושאים נוספים, לשירות המילואים
מירי פרנקל-שור:
 שירות המילואים הוא בעצם המשך – המשך, זו גם שאלה, אני מעלה כאן סימן שאלה – הוא המשך לשירות החובה
מירי פרנקל-שור:
 אנחנו יודעים שיש נטל מסוים על שירות המילואים, וכשאנחנו בוחנים מי בעצם משרת במילואים, אנחנו מגיעים למסקנה שלא כל אחד שסיים שירות חובה מגויס למילואים
מירי פרנקל-שור:
 וזו גם שאלה שבסופו של דבר, כאשר אנחנו מדברים על מודל צבא העם, אני תמיד חוזרת לשורש הבסיס, מודל צבא העם צריך גם להשפיע, בתפיסה שלו, על שירות המילואים
מירי פרנקל-שור:
 וכאן, ככל שמספרם של משרתי המילואים מצומצם יותר, כך אנחנו יותר מתרחקים ממודל צבא העם, וגם כאן צריך לערוך עבודת עומק בהרחבת לא רק הפוטנציאל של משרתי המילואים, אלא גם בהגדלת מספר המשרתים, על מנת שהנטל בעצם יתחלק על יותר משרתים
מירי פרנקל-שור:
     נושא נוסף, אני מבקשת להתייחס לנושא של שילוב בוגרי מוסדות חינוך חרדיים
מירי פרנקל-שור:
 אני חושבת שגם בסוגיה הזו כמובן מודל צבא העם יש לו השלכות על הסדר של שילוב בוגרי ישיבות ומוסדות חינוך חרדיים, וכמובן שסוגיית גיל הפטור, שמדובר בה הרבה בשבועות האחרונים, יש בה כדי להשפיע גם על פוטנציאל המתגייסים כמובן כנגזרת על מודל צבא העם, וכמובן, אני חוזרת די לתחילת הדברים שלי, על אורך תקופת השירות הבסיסי
שרון ניר:
לא רק גיל הפטור
שרון ניר:
 כל ההתייחסות לסוגיית גיוס חרדים
שרון ניר:
 גיל הפטור, את יודעת, זו כבר הנחת מוצא שהסכמנו על הכול, מה שלא
מירי פרנקל-שור:
שרון, כל נושא הוא נושא כל כך רחב, ואני פשוט בוחרת בתמצית
מירי פרנקל-שור:
ובאמת הדבר הנכון הוא לקיים דיונים אין-סופיים
מירי פרנקל-שור:
      הנושא האחרון שאני מבקשת להתייחס אליו הוא נושא השירות הלאומי-אזרחי
מירי פרנקל-שור:
 נושא שירות לאומי-אזרחי נחקק במקביל להסדר שחוקקנו לעניין בוגרי מוסדות חינוך חרדיים בחוק שירות ביטחון
מירי פרנקל-שור:
 נכללו שם – ואלעזר, אתה מכיר את זה טוב – נכללו שני מסלולים: מסלול שירות אזרחי-ביטחוני ומסלול שירות אזרחי-חברתי
מירי פרנקל-שור:
 אבל כאשר אנחנו מדברים על נושא של מודל צבא העם, זה מעלה את השאלה – וזו שאלה שצריך לדון עליה – האם מודל צבא העם מתייחס רק לשירות בצה"ל או שהוא מתייחס גם לשירות במסגרות נוספות
מירי פרנקל-שור:
      אלו השאלות ממש בקליפת האגוז
מירי פרנקל-שור:
 אני מקווה שזה דיון ראשון, ובהמשך אנחנו נמשיך עם זה
יולי יואל אדלשטיין:
 קודם כול, תודה רבה לעורכת הדין מירי פרנקל-שור
יולי יואל אדלשטיין:
 אני חושב זה מעמיד אותנו על איזושהי פלטפורמה, על איזשהו מכנה משותף לדיון
יולי יואל אדלשטיין:
 זה ודאי רחוק מאוד מן ההסכמות, כפי שכרגע הערת, כן, אבל לפחות לאיזשהו דיון
יולי יואל אדלשטיין:
     אנחנו נתחיל עכשיו לשמוע נציגים שונים שהוזמנו, חברי כנסת שירצו להציג דברים
יולי יואל אדלשטיין:
 אני אמרתי ואני חוזר ואומר, אך טבעי, ולכן הדיון הזה הוא חשוב שלא תהיה הסכמה של ה-100% של הנוכחים עם כל הצעה שתישמע
יולי יואל אדלשטיין:
 אם לא ניתן לאנשים להציג, אז גם לא נשמע מה יש להם לומר, אם כל הזמן יהיו הערות וכן הלאה
יולי יואל אדלשטיין:
 ומן האנשים שמציגים, אני מבקש לקחת דבר אחד בחשבון
יולי יואל אדלשטיין:
 אני יודע שבאים הנה עם הצעות מגובשות, ואני האחרון שעושה צנזורה ואומר מה להציג, מה לא להציג, אבל כמה שאפשר להרחיב את הראייה, כך ייטב
יולי יואל אדלשטיין:
 אולי לא להשאיר את זה כאיזשהו משפט כזה חינוכי-פילוסופי, אני אגיד את זה באופן הכי אישי
יולי יואל אדלשטיין:
 אני למדתי את זה בדרך הקשה כשר הבריאות בתקופת הקורונה, שיש את ההיגיון שלי והיגיון מקצועי וכל החלטה היא מבוססת על חוות דעת מקצועית של מיטב המומחים לרפואה ולכלכלה ולמה שאתה רוצה, אבל דברים שלא יכולים להתקבל על הציבור או שזה הגיון שלא ניתן לשווק ולהסביר לציבור, גם לא יתקיימו, גם לא יתקיימו
יולי יואל אדלשטיין:
 גם אם אתה יודע ב-100%, תסלחו לי, למה צריך לסגור את חדרי הכושר אבל מותר להשאיר אצטדיון או להפך, אם הציבור לא מבין את ההיגיון הזה, אז זה לא יתקבל
יולי יואל אדלשטיין:
     כך לגבי הדברים שאנחנו אומרים
יולי יואל אדלשטיין:
 כל אחד בא עם הגיון ומסודר ולמה זה טוב
יולי יואל אדלשטיין:
 צריך לקחת בחשבון את כלל ההשפעה
יולי יואל אדלשטיין:
 כבר הערו על זה פה הערות
יולי יואל אדלשטיין:
 לכן אני אומר את זה כאן, לקחת בחשבון את ההשפעה הכללית על החברה, על המוטיבציה, על הבנה של כל הציבורים, של המכנה המשותף ומה כל אחד תורם
יולי יואל אדלשטיין:
 אני מבקש, עד כמה שאפשר בהצעות, לקחת גם את הדברים האלה בחשבון
יולי יואל אדלשטיין:
     יש רשימה מאוד ארוכה
יולי יואל אדלשטיין:
 אני חוזר ואומר לאחרים שלא כולם יספיקו היום לדבר, אבל אנחנו לא נתעכב יותר מדי עם קביעת הישיבה הבאה
יולי יואל אדלשטיין:
 אני אבקש קודם להתחיל מחברינו, הרב שי פירון, שאני רואה שכבר שמת אפילו את המצגת על המסך או אתם שמתם עבורו
יולי יואל אדלשטיין:
 אתה מקבל פה שירות, משל היית עדיין חבר כנסת
שי פירון:
ברוך שפטרני
שי פירון:
 שלום לכולם